Milý Miško,

správy o Tebe sa doniesli až ku mne do Betlehema. Robíš radosť nielen svojej rodine, ktorá Ťa má nadovšetko rada, ale aj mne. Som na Teba veľmi hrdý.

Poviem Ti jedno tajomstvo! Rozhodol som sa, že za Tvoje vzorné správanie a poslúchanie Ťa zaradím na Vianočný zoznam 2024, na ktorý sa dostanú najlepšie deti z celého sveta. Posielam Ti preto aj certifikát a zázračné nálepky, ktoré Ti prinesú šťastie.

Aj tento rok na Vianoce prídem za Tebou a odmením Ťa za Tvoje správanie. Pripravil som si pre Teba zoznam prianí, pretože by som rád vedel, po čom túžiš. Poteším sa, ak mi zoznam prianí vypíšeš a necháš mi ho v okne, kde si ho nájdem.

Zapamätaj si Miško, všetko dobré, čo spravíš, sa vráti naspäť k Tebe. Pomáhaj druhým okolo seba, pretože každá malá pomoc obíde celý svet a vráti sa k Tebe ako obrovský dar. Mať dobré srdce znamená, že Ťa majú všetci radi. Ver mi, stojím pri Tebe nielen vtedy, keď máš radosť, ale aj vtedy, keď plačeš. Myslím na Teba po celý rok. Za to, že si dobrým dieťaťom a stále sa učíš novým veciam, si zaslúžiš veľkú odmenu.

Milý Miško, budem netrpezlivo čakať na zoznam prianí a na Vianoce si želám vidieť Tvoj šťastný úsmev.

S láskou,

Ježiško